
Predoiu a semnat VASALITATEA României în faţa Ucrainei! 


În mod normal, vizita unui ministru de Interne la București nu ar trebui să 
capteze prea mult interes. Dar, cum în cazul de faţă vorbim de trimisul Ucrainei, 
avem obligaţia să fim foarte atenţi, dat fiind specificul musafirului. Cătălin 
Predoiu l-a primit pe Ihor Klymenko și i-a făcut o serie de promisiuni care cu 
ușurință pot fi interpretate ca semnarea vasalității în faţa Kievului. 


Avem destule belele pe cap la București, numai grija Ucrainei ne lipsea! Şi, totuși, pe 
ministrul Predoiu pare să-l preocupe mai degrabă viitorul poporului vecin decât bătălia cu 
mediul infracțional din România. Știam că acest meci e pierdut, dar autoritățile pot 
încerca, măcar, să nu ia un „3-0” scurt de la interlopii care fac legea... cam peste tot. 


Când buletinele de știri sunt inundate cu tot felul de cazuri care au crima organizată în 
prim-plan, pe Cătălin Predoiu îl interesează de ce va fi la Kiev după război și promite că 
vom juca un rol important în procesul de reconstrucție. Bineînțeles că asta presupune 
investiții, înainte de toate. Sunt curios de unde va lua bani Bucureștiul, când la noi în ţară 
avem școli și case cu grupuri sanitare în fundul curții, iar jumătate din drumurile publice 
sunt de pământ și piatră, neasfaltate. 


Mai vrea Predoiu și centre de suport logistic în apropierea frontierelor comune, dar fără să 
precizeze ce sunt, cine le va construi și în sarcina cui cade coordonarea. 


Ministrul Klymenko a transmis mulțumiri României pentru sprijinul substanţial acordat 
încă din prima zi a războiului și aprecieri față de eforturile MAI de a acorda asistență 
umanitară de urgenţă milioanelor de ucraineni care au trecut granița pentru a se refugia 
din calea acestuia. 


Într-un comunicat, MAI arată că ministrul Predoiu „a evidenţiat prevenirea și combaterea 
criminalității organizate transfrontaliere” drept o „prioritate a MAI. Riscurile crescute 
generate de traficul de migranţi, traficul de persoane, traficul ilicit de arme de foc, traficul 
de droguri, terorism și alte infracțiuni grave, necesită o coordonare și o cooperare 
operațională strânse”. „Partenerul de discuție a transmis asigurări că aceste aspecte se 
află și în atenţia MAI ucrainean”, mai arată MAI în postare. 


Concret, ce a făcut Ministerul de Interne din Ucraina în acest sens? Care sunt acele 
„asigurări”, în ce constau? Cum acționează Kievul pentu a bloca „invadarea” României de 
către rakeţii ucraineni? Ce măsuri de control și securitate la frontiere s-au luat, din 
moment ce, aproape zilnic, la tv apar știri cu 1. Fugari din Ucraina rătăciți prin Munţii 
Maramureșului, 2. Bărbaţi din Ucraina prinși comițând tot felul de infracţiunii pe teritoriul 
României, 3. Modul în care milionarii fugari din Ucraina sfidează întreaga societate 
românească monopolizând afacerile din nordul litoralului, ca să dăm doar exemplul 


acestei zone. 


Absolut fascinant comunicatul lui Cătălin Predoiu. Într-un moment în care chiar Kievul 
cere UE repatrierea bărbaților eligibili a fi trimiși pe front, iar multe state vest-europene 
iau în considerare o asemenea măsură - cazul Germaniei și al Poloniei, în particular -, 
România se pregătește să le ofere și mai multe drepturi fugarilor. Cătălin Predoiu vorbește 
despre „consolidarea minorității ucrainene din România” prin luarea unor „măsuri 
coerente de integrare culturală”. 


Dar, să vedem ce „măsuri coerente” a luat Zelenski pentru românii din Herța. Păi, dacă 
am uitat, le reamintim: 1. A interzis predarea în limba română în toate școlile din 
Cernăuţi și întreaga regiune de peste graniță (hotar impus de Stalin, istoria nu se uită 
vreodată!) în care trăiesc sute de mii de români, 2. A trimis în prima linie a frontului (și 
asta încă din zorii conflictului cu Rusia, războiul Donbasului - 2014!) etnici români; 
cimitirele sunt pline de „Ioni” și „Florini” de 20 și ceva de ani morți în 2015, 2016, 2017...; 
3. A închis bisericile ortodoxe românești, preoţii români fiind batjocoriţi, loviți, umiliţi de 
forțele de represiune ale Kievului. 


Să ne amintim și ce promisiune a făcut Zelenski când a venit în România și a pus tot 
Parlamentul de la București să stea drepți în fața sa - că va acorda drepturi minorităţii 
române din Ucraina. S-a schimbat ceva în Bucovina de Nord? Nu! Este la fel - bătăi și 
luări cu arcanul. 


„În ceea ce privește refugiații ucraineni rămași pe teritoriul național, în perspectivă, 
Guvernul României va trebui să elaboreze o politică pe termen lung având caracter 
comprehensiv, care să treacă dincolo de importantul ajutor (financiar, logistic, 
instituțional) acordat pe perioada de război, având în vedere că rezidența și integrarea 
socială și economică pe termen lung în societatea românească va consolida minoritatea 
ucraineană din România și va necesita măsuri coerente de integrare culturală”, spune 
Predoiu. De noaptea minţii! 


Oare Cătălin Predoiu a avut și el de comentat ceva în legătură cu situaţia Portului 
Constanța? Nu era suficient că TIR-urile cu grânele provenite din Ucraina blocghează total 


accesul fermierilor exportatori români, acum avem pe cap și beleaua crimei organizate 
care și-a făcut la noi un cap de pod pentru activitatea infracțională. 


Apropo de această situație, câteva întrebări se impun, dacă tot vorbim despre integrarea 
fugarilor lui Zelenski și drepturile pe care le au acești. 


Verifică (măcar de ochii lumii) vreo agenţie a statului român crima organizată din Ucraina 
care operează pe teritoriul României? Și, care mai este situația drepturilor cetățenilor 
ucraineni refugiați aici, există o evidență a numărului persoanelor care au intrat în țară în 
ultimii doi ani și jumătate? Firmele deschise de aceștia, ca paravan pentru tot felul de 
activități, unele dincolo de limita legii, plătesc taxe și impozite în România sau sunt 
scutite de controale? Dacă plătesc, care este suma colectată de ANAF în cazul societăților 


cu administratori/acționari cetățeni ucraineni? 


Să nu uităm că românii, în naivitatea lor, i-au primit cu „apă și pâine” pe ucraineni, iar 
sărmanii refugiaţi aveau în portbagajele mașinilor 4X4 geamantane burdușite cu dolari și 
euro. 


Și, în final, o afirmaţie rămâne de lămurit - „La încheierea discuţiilor, cei doi miniștri au 
semnat importantul «Acord privind cooperarea în domeniul prevenirii, limitării și 
înlăturării efectelor situaţiilor de urgență». Prin acest document s-a creat cadrul juridic 
bilateral necesar pentru ca România și Ucraina să își acorde ajutor reciproc, la cerere, în 


cazul iminenţei/producerii unei situaţii de urgenţă (...) Va permite trimiterea în Ucraina, la 
solicitarea acesteia, a unor echipe de acordare a ajutorului, a echipamentelor necesare, 
precum și desfășurarea oricăror tipuri de acțiuni de răspuns, transferarea de expertiză, 
realizarea de operațiuni de căutare și salvare, care au ca scop salvarea de vieți omenești, 
protejarea sănătăţii publice, limitarea pagubelor materiale și a valorilor culturale”. 


Cumva, Predoiu ne transmite că România tocmai a semnat să trimită personal specializat 
în Ucraina, care poate să însemne și militar?! 


